# NESLUŽBENA VERZIJA

**NE CITIRATI**

PRIJEDLOG

Na temelju članka 41. točke 33. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Gradska skupština Grada Zagreba, na \_\_\_\_\_\_\_\_\_\_\_\_\_\_\_ sjednici, \_\_\_\_\_\_\_\_\_\_\_\_\_\_\_\_\_2023., donijela je

**Akcijski plan** **za unapređenje sustava potpore inkluzivnom obrazovanju djece s posebnim odgojno-obrazovnim potrebama u Gradu Zagrebu**

**2023.-2025.**

Temeljni dokument koji definira prava djece je Konvencija o pravima djeteta. Republika Hrvatska je stranka Konvencije Ujedinjenih naroda o pravima djeteta od 1991. godine, te je prihvaćanjem Konvencije preuzela obvezu da svakom djetetu jamči prava koja Konvencija propisuje. Osnovna načela Konvencije odnose se na primjenu razvojnih prava, prava preživljavanja, zaštitnih prava i prava sudjelovanja. U kontekstu Akcijskog plana za unapređenje sustava potpore inkluzivnom obrazovanju djece s posebnim odgojno-obrazovnim potrebama u Gradu Zagrebu 2023.-2025. posebnu pozornost stavljamo na zadovoljavanje razvojnih prava, koja uključuju one članke Konvencije koji osiguravaju djetetu najbolji mogući razvoj. To su primjerice: pravo na obrazovanje, pravo na odgovarajuću podršku, pravo na igru, pravo na slobodno vrijeme, pravo na kulturne aktivnosti i sl. svoj djeci 'bez ikakve diskriminacije prema djetetu, njegovim roditeljima ili zakonskim skrbnicima glede njihove rase, boje kože, spola, jezika, vjere, političkog ili drugog uvjerenja, nacionalnoga, etničkoga ili socijalnog podrijetla, imovine, teškoća u razvoju, obiteljskog podrijetla ili kakve druge okolnosti'. (čl. 2 Konvencije o pravima djeteta). Posljednjih 40-ak godina djeca s teškoćama u razvoju uključuju se u odgojno-obrazovne ustanove u Republici Hrvatskoj sa sve većom razinom podrške. Polazište ovakvog, inkluzivnog ranog odgoja i obrazovanja su ratificirane međunarodne konvencije, ali i postojeći hrvatski zakoni i podzakonski akti.

Brojni su razlozi zbog kojih je neophodno uključivati djecu s teškoćama u razvoju u odgojno-obrazovne ustanove (Tomić i sur, 2019):

1) razvojni razlozi – uključivanje djece s teškoćama u razvoju u predškolske i školske ustanove s djecom tipičnog razvoja daje im dodatne prilike da razvijaju komunikacijske i socijalne vještine, samostalnost, razvojno primjereno ponašanje, prihvaćanje sebe i svojih posebnosti (Daniels i Stafford, 2003), no oni također postaju svjesniji svoje različitosti (Romstein, 2010). Slijedom navedenog, uključivanje djece s teškoćama u razvoju u predškolske i školske ustanove provodi se sukladno individualnim potrebama i razvojnim mogućnostima svakog pojedinog djeteta.

2) socijalni razlozi – djeca tipičnog razvoja, u čiju su skupinu uključena djeca s teškoćama u razvoju, predstavljaju model ponašanja za djecu s teškoćama u razvoju, ona postaju osjetljivija i razvijaju empatiju prema potrebama drugih, razumiju različitosti te spoznaju da se teškoće mogu prevladati (Daniels i Stafford, 2003). Uključivanjem djece s teškoćama utječe se na „smanjenje diskriminacijskih stavova i predrasuda u zajednici te na stvaranje otvorenog i solidarnog društva“ (UNICEF, 2014, str. 88).

3) pravni razlozi – države potpisnice Konvencije o pravima djeteta i Konvencije o pravima osoba s invaliditetom trebaju osigurati da osobe s invaliditetom ne budu isključene iz općeg obrazovnog sustava na osnovi svojeg invaliditeta te da djeca s teškoćama u razvoju ne budu isključena iz besplatnog i obveznog osnovnog ili srednjeg obrazovanja na osnovi svojih teškoća. Svaka država potpisnica ovih dokumenata ima i niz drugih zakona i pravilnika koji reguliraju sustav odgoja i obrazovanja na nacionalnoj razini. Među mnogim strateškim dokumentima kojima se artikulira djelovanje izvršne vlasti, jedinica lokalne i područne samouprave te državnih i javnih ustanova, na djecu s teškoćama u razvoju najizravnije se odnose Nacionalni plan za prava djece u Republici Hrvatskoj za razdoblje od 2022. do 2026., Nacionalni plan izjednačavanja mogućnosti osoba s invaliditetom za razdoblje od 2021. do 2027. godine te [*Zagrebačku strategiju izjednačavanja mogućnosti za osobe s invaliditetom u razdoblju od 2022. do 2025*](https://www.zagreb.hr/UserDocsImages/osobe%20s%20invaliditetom/ZG%20strategija%20izjednač.%20mog.%20za%20osobe%20s%20invaliditetomod%202022%20do%202025.pdf). Osim nacionalnih strategija koje predviđaju mnoga poboljšanja nacionalnog obrazovnog sustava, predškolski je odgoj i obrazovanje u Hrvatskoj reguliran Zakonom o predškolskom odgoju i obrazovanju iz 1997. godine koji je dopunjen i mijenjan 2007. i 2013. te 2019., 2022. i 2023. godine (NN 10/1997, 107/2007, 94/2013, 98/2019, 57/2022 i 101/23). U Zakonu o predškolskom odgoju i obrazovanju jasno je naglašeno da „svako dijete rane i predškolske dobi ima pravo upisa u dječji vrtić ili školsku ustanovu u kojoj se izvodi rani i predškolski odgoj i obrazovanje“ (članak 20., 2022.). Nadalje, u Zakonu o predškolskom odgoju i obrazovanju (članak 15.a) navodi se da se u dječjem vrtiću ostvaruju redoviti programi njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima. Međutim, problem predstavlja činjenica da značajan broj djece s teškoćama u razvoju nema mogućnost upisa u dječje vrtiće te da i nakon upisa ne dobiva primjerenu podršku. Razlozi uključuju neadekvatne prostorne i organizacijske uvjete, nedostatak kadra te ponekad i nedovoljnu educiranost kadra o uključivanju djece s teškoćama u razvoju (Tomić i sur., 2019). Navedeno se također spominje i u nekim stranim istraživanjima (Leonard i Smyth, 2022).

Jednako tako, osnovnoškolsko i srednjoškolsko obrazovanje regulirano je Zakonom o odgoju i obrazovanju u osnovnoj i srednjoj školi iz 2008. koji je posljednji put dopunjen i mijenjan 2022. godine (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22). U Zakonu o odgoju i obrazovanju u osnovnoj i srednjoj školi (2020) navodi se da svatko ima pravo na obrazovanje (članak 4). Nadalje se navodi da djeca imaju pravo na informacije ili sadržaje utemeljene na suvremenim znanstvenim i obrazovnim standardima važnim za potpun i skladan razvoj njihove osobnosti, a koje se prenose na objektivan, kritički i pluralistički način. Djeca s teškoćama u razvoju u Hrvatskoj sudjeluju u procesu odgoja i obrazovanja s obzirom na specifičnosti utvrđene teškoće, specifičnosti funkcioniranja i odgojno-obrazovne potrebe prema različitim programima: redoviti program uz individualizirane postupke, redoviti program uz prilagodbu sadržaja i individualizirane postupke, posebni program uz individualizirane postupke te posebni program za stjecanje kompetencija u aktivnostima svakodnevnoga života i rada uz individualizirane postupke. Takvi programi mogu se ostvarivati u redovitome razrednom odjelu, dijelom u redovitome, a dijelom u posebnome razrednom odjelu ili u posebnome razrednom odjelu (Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju).

4) ekonomski razlozi – istraživanja (Metts, 2000; Bieler-Berman, 2008; prema Walton, 2012) pokazuju da pristup koji podržava uključivanje djece s teškoćama/osoba s invaliditetom ima više dugoročne koristi nego troškova te da daje više pozitivnih razvojnih ishoda u odnosu na pristup koji podržava posebno školovanje. Ta korist se očituje i kroz veći broj zaposlenih roditelja djece s teškoćama u razvoju kojima uključivanje njihove djece u predškolske ustanove daje više prilika za traženje posla ili održavanje poslovnog odnosa (Daniels i Stafford, 2003) te time pozitivno utječu i na ekonomsko stanje države u kojoj žive i plaćaju doprinose.

Inkluzija u odgoju i obrazovanju još uvijek se shvaća od strane većine dionika procesa kao odgoj i obrazovanje sve djece u dječjem vrtiću ili školi, bez obzira na njihove životne okolnosti, karakteristike i teškoće. Izostanak prilagodbe odgojno-obrazovnog sustava dovodi do samo fizičkog uključivanja djece s brojnim nepoželjnim posljedicama. Inkluzija u odgoju i obrazovanju trebala bi podrazumijevati obrazovna okruženja koja osiguravaju prilagodbu fizičke strukture, nastavnih metoda i kurikuluma, broja učenika u razredu ali i kulturu, politiku i prakse koje ih čine dostupnima svim učenicima, bez diskriminacije (UNICEF, objašnjenje članka 24).

Planiranje odgojno-obrazovnih kurikuluma u najranijoj fazi trebalo bi sadržavati potencijal za uključivanje sve djece, što je koncept proizašao iz načela univerzalnog dizajna. Cilj univerzalnog dizajna u poučavanju je osigurati svoj djeci, bez obzira na sposobnost, teškoću, dob, spol, kulturno ili jezično porijeklo, jednak pristup obrazovnim mogućnostima i jednake mogućnosti za uspjeh. Univerzalni dizajn potiče fleksibilnost, individualizaciju i aktivno sudjelovanje, omogućavajući svoj djeci da ostvare svoj puni potencijal. Važno je napomenuti da on ne uklanja potrebu za podrškom i prilagodbama za djecu s teškoćama u razvoju, nego pruža okvir koji nadopunjuje i poboljšava postojeće pristupe, osiguravajući da je okruženje za učenje inkluzivnije za svu djecu.

U stvarnosti, pravo na uključivanje, kao i kvaliteta uključivanja djece s teškoćama u razvoju u sustav predškolskog odgoja i obrazovanja ne ovise samo o politici uključivanja na nacionalnoj razini, već i o politikama na lokalnoj i područnoj (regionalnoj) razini, pa i na razini politika samih predškolskih ustanova.

Odgojitelji, učitelji i nastavnici ponekad nisu dovoljno upoznati s obilježjima teškoća pojedine djece, specifičnostima njihovog učenja, mišljenja i ponašanja, pa tako niti s metodama poučavanja djece koja na različit način uče tj. primaju i obrađuju informacije. Kvaliteta odgoja i obrazovanja često ovisi o individualnom trudu i motivaciji pojedinih odgojno-obrazovnih djelatnika, dok sustavna podrška u obrazovanju izostaje. Istraživanja su potvrdila da se odgojitelji, koji su sudjelovali u nekom obliku sustavnijeg stručnog usavršavanja, smatraju kompetentnijima za rad s djecom s teškoćama u razvoju (Bouillet, 2011; Skočić-Mihić, 2011). Istraživanja s nastavnicima pokazala su da se osjećaju nespremnim, needuciranim i nedovoljno kompetentnima za rad s učenicima s teškoćama (Kudek Mirošević i Jurčević Lozančić, 2014; Kranjčec Mlinarić, Žic- Ralić i Lisak, 2016; Skočić-Mihić, 2017). Također se navode nedostatni prostorni i materijalni uvjeti (Žic-Ralić i sur., 2020).

Zbog izostanka primjene univerzalnog dizajna i potrebnih prilagodbi u sustavu odgoja i obrazovanja te specifičnih potreba za podrškom, neka djeca ne mogu ostvariti svoje pravo na odgoj i obrazovanje u odgojno-obrazovnim skupinama/razrednim odjelima koji provode redovite programe. Potrebno je promijeniti pristup iz integracije – smještaja djeteta u nepromijenjeni obrazovni sustav – do inkluzije – potpune promjene i reorganizacije osnovnih i srednjih škola i dječjih vrtića kako bi odgovarali potrebama svakog djeteta. To je proces koji traje te je u međuvremenu potrebno procijeniti u kojem od postojećih, dostupnih programa određeno dijete najbolje uči i usvaja potrebne vještine, u kojem okruženju će najbolje ostvariti svoje potencijale. Za neku djecu to nije razredni odjel s redovitim programom s velikim brojem učenika bez mogućnosti provedbe prilagodbe u mjeri koja im je potrebna, ali nisu ni ustanove s posebnim uvjetima odgoja i obrazovanja smještene daleko od mjesta stanovanja. Primjerice, istraživanje u kojem su sudjelovali učenici s autizmom je pokazalo da i za određenu djecu bez intelektualnih teškoća razredni odjel, i to samo zbog svojih senzornih obilježja, nije dobro okruženje za obrazovanje i usvajanje ishoda učenja (Petek i Stošić, 2022). U postojećem sustavu bilo bi bolje da se obrazovanje za učenike s takvom potrebom za podrškom provodi u posebnom razrednom odjelu po redovitom programu uz individualizaciju postupaka i, po potrebi, prilagodbu sadržaja. S druge strane, za neku djecu s većom potrebom za podrškom i za dodatnim rehabilitacijskim programima primjeren oblik školovanja bit će u dobro strukturiranim uvjetima u ustanovama s posebnim uvjetima obrazovanja, čime bi im se omogućilo mirnije okruženje te podrška stručnjaka i za njih i za učitelje/nastavnike. Važno je ne temeljiti određivanje primjerenog oblika obrazovanja s obzirom na djetetovu teškoću, nego, uvažavajući djetetovu teškoću, na stručnoj procjeni potrebne razine i oblika podrške.

U predškolskim, osnovnoškolskim i srednjoškolskim ustanovama u Gradu Zagrebu u kontinuitetu se osigurava podrška inkluzivnom odgoju i obrazovanju djece i učenika s teškoćama u razvoju sukladno Izmjenama i dopunama zakona o predškolskom odgoju i obrazovanju (Narodne novine 10/97, 107/07, 94/13 98/19, 57/22 i 101/23), Zakonu o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20 i 151/22), Pravilniku o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine 24/15), Pravilniku o postupku utvrđivanja psihofizičkog stanja djeteta, učenika te sastavu stručnih povjerenstava (Narodne novine 67/14 i 63/20), Smjernicama za rad s učenicima s teškoćama MZO-a (2021) te dokumentima državnog pedagoškog standarda za sve tri razine obrazovanja. Uz propisane vrste programske podrške, Grad Zagreb kao osnivač donosi plan mjera za dječje vrtiće, osnovne i srednje škole kako bi se svoj djeci i učenicima s teškoćama u razvoju osigurali primjereni uvjeti za uključivanje u odgojno-obrazovni sustav sukladno njihovim razvojnim profilima.

Gradska skupština Grada Zagreba 27. siječnja 2022. godine donijela je Zaključak kojim se prihvatilo Izvješće o planu mjera za unapređenje sustava potpore inkluzivnom obrazovanju djece s posebnim odgojno-obrazovnim potrebama u Gradu Zagrebu koje je izradio Gradski ured za obrazovanje, sport i mlade. Navedeni plan mjera kojim bi se unaprijedio sustav potpore inkluzivnom odgoju i obrazovanju djece i učenika s teškoćama u razvoju podloga je za pripremu Akcijskog plana koji treba izraditi Radna skupina, koju je imenovao gradonačelnik Grada Zagreba. Donošenje ovoga Akcijskog plana jedna je i od aktivnosti [*Zagrebačke strategije izjednačavanja mogućnosti za osobe s invaliditetom u razdoblju od 2022. do 2025. (Službeni glasnik Grada Zagreba 22/22)*](https://www.zagreb.hr/UserDocsImages/osobe%20s%20invaliditetom/ZG%20strategija%20izjednač.%20mog.%20za%20osobe%20s%20invaliditetomod%202022%20do%202025.pdf)*.*

Prva konstituirajuća sjednica Radne skupine za unapređenje sustava potpore inkluzivnom obrazovanju djece s posebnim odgojno-obrazovnim potrebama u Gradu Zagrebu održana je 23. siječnja 2023. godine. Radnu skupinu čine članovi: Sanda Vrljičak, Sanja Šimleša, Maja Tabak, Marta Ljubešić, Jasmina Stošić, Damjan Janjušević, Suzana Rešetar, Iva Livić Kozina, Marinka Bakula, Ivona Nakić-Vojnović, Ksenija Pick i Vanda Bazmenjak. Gradski ured za obrazovanje, sport i mlade pružao je podršku radu radne skupine.

Tijekom devetomjesečnog intenzivnog rada analizirani su problemi i prepoznate aktivnosti kojima treba dopuniti postojeće oblike podrške djeci s teškoćama u razvoju kao i njihovim odgojiteljima, učiteljima i nastavnicima za rad u inkluzivnom odgojno-obrazovnom okruženju. Aktivnosti u Akcijskom planu usmjerene su na: unapređenje podrške ravnateljima, stručnim suradnicima, odgojiteljima, učiteljima i nastavnicima tijekom uključivanja djeteta s teškoćama u razvoju u redovite odgojno-obrazovne ustanove, unapređenje stručne podrške djeci s teškoćama u razvoju koja će omogućiti daljnju individualizaciju pristupa i ujednačavanje prakse, unapređenje tranzicijske podrške pri prijelazu djece s teškoćama iz dječjeg vrtića u osnovnu i iz osnovne u srednju školu kao i iz redovitog u posebni odgojno-obrazovni program i obrnuto, povećanje broja odgojno - obrazovnih skupina s verificiranim posebnim programom kao i povećanje broja posebnih razrednih odjela u osnovnim školama za potrebe školovanja učenika s teškoćama u razvoju ukoliko se procijeni da je to za njih optimalan način odgoja i obrazovanja, informiranje redovitih odgojno obrazovnih ustanova o mogućnostima pozivanja mobilnih stručnih timova iz ustanova s posebnim uvjetima obrazovanja kao oblika podrške uključivanju djece s teškoćama odmah po njihovom upisu kao dio preventivne strategije, te unapređenje intersektorske suradnje odgojno-obrazovnog sustava sa zdravstvenim i sustavom socijalne skrbi.

U nastavku teksta nalaze se mjere i aktivnosti za unapređenje sustava potpore inkluzivnom obrazovanju djece s posebnim odgojno-obrazovnim potrebama u Gradu Zagrebu koje je izradila imenovana Radna skupina. Iako se u skupinu djece s posebnim odgojno-obrazovnim potrebama ubrajaju darovita djeca i djeca s teškoćama, mjere iz ovog Akcijskog plana odnose se primarno na djecu s teškoćama u razvoju.

Za uspješnu provedbu ovoga Akcijskog plana nužna je bliska suradnja Grada Zagreba i državnih tijela, posebice Ministarstva znanosti i obrazovanja, Agencije za odgoj i obrazovanje i Agencije za strukovno obrazovanje i obrazovanje odraslih. Grad Zagreb će na početku provedbe Akcijskog plana s državnim tijelima dogovoriti modalitet suradnje, pri čemu je moguće i potpisivanje odvojenog sporazuma o suradnji.

Prijedlozi mjera odnose se na mjere za unapređivanje kompetencija odgojno-obrazovnih radnika (stručnih suradnika i odgojitelja) dječjih vrtića, osnovnih i srednjih škola (mjere 1, 2 i 3), na mjere za unapređenje programa (mjere 4,5,7,8,9) i na mjere za unapređenje materijalnog okruženja (6). Izrazi koji se koriste u ovom Akcijskom planu, a imaju rodno značenje, koriste se neutralno i odnose se jednako na muški i ženski rod.

|  |  |  |
| --- | --- | --- |
| **MJERA 1: Unapređenje podrške ravnateljima, stručnim suradnicima, odgojiteljima i roditeljima/skrbnicima djece u sustavu predškolskog odgoja i obrazovanja.** | | |
| **SKUPINA AKTIVNOSTI:**  Osigurati kontinuirano stručno usavršavanje ravnateljima, stručnim suradnicima, odgojiteljima te osnažiti roditelje/skrbnike djece s teškoćama u razvoju u sustavu predškolskog odgoja i obrazovanja. | | |
| **PROVEDBENA AKTIVNOST:** | **ROK PROVEDBE:** | **NOSITELJI I SURADNICI:** |
| 1.1. Upoznati ravnatelje, stručne suradnike i odgojitelje s elementima Akcijskog plana za unapređenje sustava potpore inkluzivnom obrazovanju djece s posebnim odgojno-obrazovnim potrebama u Gradu Zagrebu 2023.-2025. | Veljača, 2024. | Grad Zagreb - Gradski ured za obrazovanje, sport i mlade |
| 1.2. Informirati ravnatelje, stručne suradnike i odgojitelje gradskih dječjih vrtića o postojećim uslugama mobilnih timova u svrhu pružanja podrške usmjerene na djecu s teškoćama u razvoju (Dječjeg vrtića Sopot, Centra za rehabilitaciju Sloboština Zagreb, Agencije za odgoj i obrazovanje). | Ožujak, 2024**.** | Grad Zagreb - Grad Zagreb - Gradski ured za obrazovanje, sport i mlade, AZOO, Stručno-razvojni centri za inkluziju, ustanove s posebnim uvjetima odgoja i obrazovanja, rehabilitacijske ustanove u sustavu socijalne skrbi |
| 1.3. U suradnji s Agencijom za odgoj i obrazovanje, uz postojeća usavršavanja, razviti prijedlog plana i programa kontinuiranog stručnog usavršavanja ravnatelja, stručnih suradnika i odgojitelja za uključivanje te stjecanje dodatnih pedagoških kompetencija za rad s djecom s posebnim odgojno-obrazovnim potrebama. | Rujan, 2024. | Grad Zagreb - Gradski ured za obrazovanje, sport i mlade u suradnji s AZOO, Stručno-razvojni centar za inkluziju, dječji vrtići, ustanove s posebnim uvjetima odgoja i obrazovanja, rehabilitacijske ustanove u sustavu socijalne skrbi |
| 1.4. Prema definiranom planu, provesti stručna usavršavanja za ravnatelje, stručne suradnike i odgojitelje za uključivanje te stjecanje dodatnih pedagoških kompetencija za rad s posebnim odgojno-obrazovnim potrebama. | Kontinuirano, od 2025. godine | Grad Zagreb - Gradski ured za obrazovanje, sport i mlade u suradnji s AZOO, Stručno-razvojni centar za inkluziju, dječji vrtići, ustanove s posebnim uvjetima odgoja i obrazovanja, rehabilitacijske ustanove u sustavu socijalne skrbi |
| 1.5. Održati stručne radionice za unapređenje komunikacijskih kompetencija stručnih radnika gradskih dječjih vrtića (međusobno i s roditeljima/skrbnicima) u cilju stvaranja partnerskih i suradničkih odnosa te pružanja podrške roditeljima/skrbnicima djece osobito u prvoj fazi uočavanja djetetovih razvojnih odstupanja. | Svibanj, 2025. | Grad Zagreb - Gradski ured za obrazovanje, sport i mlade, dječji vrtići, AZOO, Stručno-razvojni centri, ERF, organizacije civilnog društva, rehabilitacijske ustanove u sustavu socijalne skrbi |
| 1.6. Održati fokus grupe s predstavnicima stručnih suradnika gradskih dječjih vrtića, po grupama gradskih četvrti, o određivanju oblika i obima podrške djetetu s teškoćama u razvoju u sustavu predškolskog odgoja i obrazovanja, s ciljem ujednačavanja prakse. | Prosinac, 2024. | Grad Zagreb - Gradski ured za obrazovanje, sport i mlade, dječji vrtići, AZOO, sekcije stručnih suradnika, ERF |
| **Sredstva za provedbu aktivnosti, pored redovitog financiranja iz Državnog proračuna, osigurana su u proračunu Grada Zagreba.** |  | |
| **INDIKATORI PROVEDBE:**   * + - * Broj održanih sastanaka za informiranje ravnatelja, stručnih suradnika i odgojitelja o Akcijskom planu za unapređenje sustava potpore inkluzivnom obrazovanju djece s posebnim odgojno-obrazovnim potrebama u Gradu Zagrebu 2023.-2025. * Izrađena i svim ravnateljima dječjih vrtića u Gradu Zagrebu dostavljena digitalna brošura o uslugama postojećih mobilnih timova različitih ustanova vezano uz pružanje podrške usmjerene na djecu s teškoćama u razvoju. * Izrađen i dostavljen korisnicima plan stručnog usavršavanja ravnatelja, stručnih suradnika i odgojitelja vezan za uključivanje te stjecanje dodatnih pedagoških kompetencija za rad s djecom s posebnim odgojno-obrazovnim potrebama. * Broj i dodatne teme stručnih usavršavanja za ravnatelje, stručne suradnike i odgojitelje vezanih za uključivanje i rad s djecom s teškoćama u razvoju u sustavu predškolskog odgoja i obrazovanja. * Broj radnika koji su završili stručno usavršavanje. * Broj održanih radionica za unaprjeđenje komunikacijskih kompetencija, suradnje i partnerskog odnosa odgojno-obrazovnih radnika i roditelja/skrbnika djece s teškoćama u razvoju u gradskim dječjim vrtićima. * Evaluacija provedenih usavršavanja/radionica. * Broj održanih fokus grupa o ujednačavanju kriterija za određivanje oblika i obima podrške djetetu s teškoćama u razvoju u sustavu ranog i predškolskog odgoja i obrazovanja. | | |

|  |  |  |
| --- | --- | --- |
| **MJERA 2: Unapređenje podrške ravnateljima,** **stručnim suradnicima, učiteljima, nastavnicima i roditeljima/skrbnicima djece u sustavu osnovnoškolskog i srednjoškolskog odgoja i obrazovanja.** | | |
| **SKUPINA AKTIVNOSTI:**  Osigurati kontinuirano stručno usavršavanje ravnateljima, stručnim suradnicima, učiteljima i nastavnicima za stjecanje dodatnih pedagoških kompetencija za rad s učenicima s teškoćama u cilju pružanja podrške učenicima s teškoćama i za osnaživanje roditelja/skrbnika. | | |
| **PROVEDBENA AKTIVNOST:** | **ROK PROVEDBE:** | **NOSITELJI I SURADNICI:** |
| 2.1. Upoznati ravnatelje, stručne suradnike, učitelje i nastavnike s elementima Akcijskog plana za unapređenje sustava potpore inkluzivnom obrazovanju djece s posebnim odgojno-obrazovnim potrebama u Gradu Zagrebu 2023.-2025. | Veljača, 2024. | Grad Zagreb - Gradski ured za obrazovanje, sport i mlade |
| 2.2. U suradnji s Agencijom za odgoj i obrazovanje i Agencijom za strukovno obrazovanje i obrazovanje odraslih razviti prijedlog plana i programa kontinuiranog stručnog usavršavanja ravnatelja, stručnih suradnika, učitelja i nastavnika za uključivanje te stjecanje dodatnih pedagoških kompetencija za rad s učenicima s teškoćama. | Rujan, 2024. | Grad Zagreb - Gradski ured za obrazovanje, sport i mlade, škole, AZOO, ASOO, ERF, organizacije civilnog društva |
| 2.3. Prema definiranom planu, provesti stručna usavršavanja za ravnatelje, stručne suradnike, učitelje i nastavnike za uključivanje te stjecanje dodatnih pedagoških kompetencija za rad s učenicima s teškoćama. | Kontinuirano, od 2025. godine | Mobilni stručni tim, rehabilitacijske ustanove u sustavu socijalne skrbi, ustanove s posebnim uvjetima odgoja i obrazovanja |
| 2.4. Razviti, predstaviti ustanovama i provoditi specifično stručno usavršavanje učitelja, nastavnika i stručnih suradnika ovisno o vrsti, obliku i intenzitetu potrebne podrške za učenike koji su uključeni u posebni razredni odjel. | Ovisno o potrebi | Mobilni stručni tim, rehabilitacijske ustanove u sustavu socijalne skrbi, ustanove s posebnim uvjetima odgoja i obrazovanja |
| 2.5. Podržati kroz stručno usavršavanje i superviziju škole koje imaju organizirane posebne razredne odjele. | Listopad, 2024. | Mobilni stručni tim, rehabilitacijske ustanove u sustavu socijalne skrbi, ustanove s posebnim uvjetima odgoja i obrazovanja |
| 2.6. Osigurati radionice za stručne suradnike, učitelje i nastavnike za unapređenje komunikacije s roditeljima/skrbnicima i stvaranje partnerskog odnosa te pružanje podrške tijekom školovanja, kod odabira srednje škole i upisa učenika u srednju školu. | Kontinuirano | Centar za zdravlje mladih, Nastavni zavod za javno zdravstvo „Dr. Andrija Štampar“, AZOO – program jačanja kompetencija, rehabilitacijske ustanove u sustavu socijalne skrbi, ERF |
| **Sredstva za provedbu aktivnosti, pored redovitog financiranja iz Državnog proračuna, osigurana su u proračunu Grada Zagreba.** |  |  |
| **INDIKATORI PROVEDBE:**   * Broj održanih sastanaka za informiranje ravnatelja, stručnih suradnika i odgojitelja o Akcijskom planu za unapređenje sustava potpore inkluzivnom obrazovanju djece s posebnim odgojno-obrazovnim potrebama u Gradu Zagrebu 2023.-2025. * Izrađen plan i program kontinuiranog stručnog usavršavanja ravnatelja, stručnih suradnika, učitelja i nastavnika za uključivanje te stjecanje dodatnih pedagoških kompetencija za rad s učenicima s teškoćama. * Broj održanih stručnih usavršavanja za ravnatelje, stručne suradnike, učitelje i nastavnike za uključivanje te stjecanje dodatnih pedagoških kompetencija za rad s učenicima s teškoćama. * Broj održanih specifičnih stručnih usavršavanja učitelja, nastavnika i stručnih suradnika ovisno o vrsti, obliku i intenzitetu potrebne podrške za učenike koji su uključeni u posebni razredni odjel. * Broj održanih stručnih usavršavanja i supervizija za postojeće škole koje imaju organizirane posebne razredne odjele. * Broj radnika koji su završili stručno usavršavanje. * Broj održanih radionica za stručne suradnike, učitelje i nastavnike za unapređenje komunikacije s roditeljima/skrbnicima i stvaranje partnerskog odnosa te pružanje podrške tijekom školovanja, kod odabira srednje škole i upisa učenika u srednju školu. * Evaluacija provedenih usavršavanja/radionica. | | |

|  |  |  |
| --- | --- | --- |
| **MJERA 3: Osnivanje dodatnih mobilnih stručnih timova za osnovne i srednje škole Grada Zagreba za što kvalitetniju provedbu inkluzivnog odgoja i obrazovanja učenika s teškoćama.** | | |
| **SKUPINA AKTIVNOSTI:**  Osigurati podršku učiteljima, nastavnicima i stručnim suradnicima u provedbi inkluzivnog odgoja i obrazovanja za učenike s teškoćama. | | |
| **PROVEDBENA AKTIVNOST:** | **ROK PROVEDBE:** | **NOSITELJI I SURADNICI:** |
| 3.1. Dogovoriti međusobne uloge i obveze Gradskog ureda za obrazovanje, sport i mlade i Agencije za odgoj i obrazovanje | Veljača, 2024. | Grad Zagreb - Gradski ured za obrazovanje, sport i mlade, AZOO |
| 3.2**.** Definirati s Agencijom za odgoj i obrazovanje modalitet rada i ovlasti mobilnih stručnih timova, uključujući na temelju doprinosa postojećih mobilnih stručnih timova AZOO-a. | Ožujak, 2024. | Grad Zagreb - Gradski ured za obrazovanje, sport i mlade, AZOO |
| 3.3. Definirati kriterije za odabir stručnjaka - članova mobilnog stručnog tima. | Rujan, 2024. | Grad Zagreb - Gradski ured za obrazovanje, sport i mlade, Radna skupina, AZOO, predstavnici postojećih mobilnih stručnih timova AZOO-a |
| 3.4. Imenovati članove mobilnih stručnih timova podrške za učenike s teškoćama. | Studeni, 2024. | Grad Zagreb - Gradski ured za obrazovanje, sport i mlade, Radna skupina, AZOO, predstavnici postojećih mobilnih stručnih timova AZOO-a |
| 3.5. Definirati kriterije za određivanje potrebe za podrškom mobilnog stručnog tima (različite razine podrške i podrška različitih članova tima ovisno o potrebama pojedinog učenika, odnosno škole) u suradnji s imenovanim članovima mobilnog stručnog tima i na temelju podataka dobivenih kroz fokus grupe iz aktivnosti 8.3. | Ožujak, 2025. | Grad Zagreb - Gradski ured za obrazovanje, sport i mlade, Radna skupina, AZOO, predstavnici postojećih mobilnih stručnih timova AZOO-a |
| 3.6. Definirati hodogram za dobivanje podrške mobilnog stručnog tima nakon zahtjeva škole. | Lipanj, 2025. | Grad Zagreb - Gradski ured za obrazovanje, sport i mlade, Radna skupina, AZOO, predstavnici postojećih mobilnih stručnih timova AZOO-a |
| 3.7. Definirati potrebna financijska sredstva za mobilne stručne timove. | Lipanj, 2025. | Grad Zagreb - Gradski ured za obrazovanje sport i mlade |
| 3.8. Osigurati kontinuirane supervizije za članove mobilnih stručnih timova. | Kontinuirano | AZOO, ERF, ustanove s posebnim uvjetima odgoja i obrazovanja, rehabilitacijske ustanove u sustavu socijalne skrbi |
| **Sredstva za provedbu aktivnosti, pored redovitog financiranja iz Državnog proračuna, osigurana su u proračunu Grada Zagreba.** |  |  |
| **INDIKATORI PROVEDBE:**   * Potpisan Sporazum ili na drukčiji način dogovorena suradnja Gradskog ureda za obrazovanje, sport i mlade i AZOO-a. * Definiran, u suradnji s AZOO-om, modalitet rada i ovlasti mobilnih stručnih timova. * Izrađeni kriteriji za odabir stručnjaka - članova mobilnog stručnog tima. * Imenovani članovi mobilnih stručnih timova. * Izrađen dokument s kriterijima za određivanje potrebe za podrškom mobilnog stručnog tima. * Izrađen hodogram za dobivanje podrške mobilnog stručnog tima nakon zahtjeva škole. * Broj dodatnih financiranih mobilnih stručnih timova. * Broj redovitih sastanaka sa supervizorima. | | |

|  |  |  |
| --- | --- | --- |
| **MJERA 4: Tranzicijska podrška za prijelaz djece s teškoćama u razvoju iz vrtića u osnovnu i iz osnovne u srednju školu.** | | |
| **SKUPINA AKTIVNOSTI**  Osnažiti komunikaciju između stručnih suradnika dječjih vrtića i osnovnih škola u individualiziranoj tranzicijskoj podršci.  Osnažiti komunikaciju između stručnih suradnika osnovnih i srednjih škola.  Osnažiti podršku učenicima i roditeljima/skrbnicima u procesu tranzicije iz dječjeg vrtića u osnovnu školu i iz osnovne u srednju školu. | | |
| **PROVEDBENA AKTIVNOST:** | **ROK PROVEDBE:** | **NOSITELJI I SURADNICI:** |
| 4.1. Unaprijediti protokol suradnje stručnog tima članova Stručnog povjerenstva dječjeg vrtića sa stručnim suradnicima i učiteljem u čiji razred će biti uključeno dijete s teškoćama u osnovnoj školi. | Studeni, 2024. | Radna skupina, Grad Zagreb-Gradski ured za obrazovanje sport i mlade, AZOO |
| 4.1.1. Organizirati fokus grupe s relevantnim dionicima u svrhu unapređenja protokola suradnje u procesu tranzicije djece s teškoćama iz dječjeg vrtića u osnovnu školu. | Lipanj, 2024. | Grad Zagreb - Gradski ured za obrazovanje, sport i mlade, ERF |
| 4.2. Unaprijediti protokol suradnje stručnog tima i učitelja osnovne škole sa stručnim timom i nastavnicima srednje škole u koju će biti upisan učenik s teškoćama. | Studeni, 2024. | Radna skupina, Grad Zagreb-Gradski ured za obrazovanje sport i mlade, AZOO, ASOO |
| 4.2.1. Utvrditi broj i profil stručnih suradnika u srednjim školama grada Zagreba. | Lipanj, 2024. | Grad Zagreb-Gradski ured za obrazovanje sport i mlade |
| 4.2.2. Osnažiti razmjenu informacija između stručnih timova osnovnih i srednjijh škola, posebice kroz informiranje stručnih timova srednjih škola o obvezi traženja dokumentacije o upisanom učeniku s teškoćama od stručnog tima osnovne škole te informiranje stručnih timova osnovnih škola o obvezi odgovora na traženje srednje škole vezano uz dokumentaciju i izvješće o funkcioniranju učenika u roku od 15 dana.. Prije upisa u srednje škole, krajem tekuće nastavne godine, poslati dopis od strane Gradskog ureda (pozivanje na članak 19. stavka 3. Pravilnika o osnovnoškolskom i srednjoškolskom odgoju i obrazovanju). | Kontinuirano svake godine u lipnju | Grad Zagreb-Gradski ured za obrazovanje sport i mlade |
| 4.2.3. Održati (*online*) sastanke sa stručnim suradnicima iz osnovnih i srednjih škola s ciljem osiguravanja podrške učeniku s teškoćama u tranziciji. | Kontinuirano tijekom godine | Grad Zagreb- Gradski ured za obrazovanje sport i mlade i suradnik iz prakse |
| 4.2.4. Inicirati ujednačavanje ključnih elemenata odgojno obrazovnog statusa učenika s teškoćama koju stručni suradnici osnovnih škola trebaju poslati u srednje škole. | Lipanj, 2024. | Grad Zagreb- Gradski ured za obrazovanje sport i mlade, MZO, Radna skupina |
| **Sredstva za provedbu aktivnosti, pored redovitog financiranja iz Državnog proračuna, osigurana su u proračunu Grada Zagreba.** |  |  |
| **INDIKATORI PROVEDBE:**   * Unaprijeđen protokol suradnje stručnog tima dječjeg vrtića sa stručnim timom i učiteljem u čiji razred će biti uključeno dijete s teškoćama u osnovnoj školi. * Unaprijeđen protokol suradnje stručnog tima i učitelja osnovne škole sa stručnim timom i nastavnicima srednje škole u koju će biti upisan učenik s teškoćama. * Utvrđen broj i profil stručnih suradnika u srednjim školama grada Zagreba. * Poslani dopisi srednjim školama o obvezi traženja dokumentacije o upisanom učeniku s teškoćama. * Poslani dopisi osnovnim školama o obvezi odgovora na traženje srednje škole vezano uz dokumentaciju i izvješće o funkcioniranju učenika u roku od 15 dana. * Broj online sastanaka sa stručnim suradnicima iz srednjih škola tijekom godine i neposredno prije upisa učenika. * Definirani elementi odgojno obrazovnog statusa učenika s teškoćama koju stručni suradnici osnovnih škola trebaju poslati u srednje škole. | | |

|  |  |  |
| --- | --- | --- |
| **MJERA 5: Osiguravanje podrške djeci s teškoćama u razvoju i učenicima s teškoćama uključivanjem trećih/dodatnih odgojitelja, stručnih komunikacijskih posrednika i pomoćnika za djecu s teškoćama u razvoju/pomoćnih radnika za njegu, skrb i pratnju u dječjim vrtićima te pomoćnika u nastavi / stručnih komunikacijskih posrednika u osnovnim i srednjim školama.** | | |
| **SKUPINA AKTIVNOSTI:**  Osigurati kvalitetnu podršku djeci s teškoćama u razvoju uključivanjem trećih/dodatnih odgojitelja, pomoćnika za djecu s teškoćama u razvoju /pomoćnih radnika za njegu, skrb i pratnju i stručnih komunikacijskih posrednika u dječjim vrtićima.  Osigurati kvalitetnu podršku učenicima s teškoćama uključivanjem educiranih dodatnih pomoćnika u nastavi i stručnih komunikacijskih posrednika u osnovnim i srednjim školama. | | |
| **PROVEDBENA AKTIVNOST:** | **ROK PROVEDBE:** | **NOSITELJI I SURADNICI:** |
| 5.1. Utvrditi potrebe za uključivanjem trećih/dodatnih odgojitelja, pomoćnih radnika za njegu, skrb i pratnju/pomoćnika za djecu s teškoćama u razvoju i stručnih komunikacijskih posrednika u dječjim vrtićima. | Kontinuirano, za svaku pedagošku godinu | Grad Zagreb - Gradski ured za obrazovanje, sport i mlade, dječji vrtići |
| 5.2. Utvrditi potrebe za uključivanjem dodatnih pomoćnika u nastavi i stručnih komunikacijskih posrednika u osnovnim i srednjim školama. | Kontinuirano, za svaku pedagošku godinu | Grad Zagreb - Gradski ured za obrazovanje, sport i mlade, škole |
| 5.3. Osigurati zapošljavanje trećih/dodatnih odgojitelja, pomoćnih radnika za njegu, skrb i pratnju i stručnih komunikacijskih posrednika u dječjim vrtićima u skladu s utvrđenim potrebama. | Kontinuirano | Grad Zagreb - Gradski ured za obrazovanje, sport i mlade, dječji vrtići |
| 5.4. Osigurati zapošljavanje dodatnih pomoćnika u nastavi i stručnih komunikacijskih posrednika u osnovnim i srednjim školama u skladu s utvrđenim potrebama. | Kontinuirano | Grad Zagreb - Gradski ured za obrazovanje, sport i mlade, škole |
| 5.5. Razraditi edukacijske module za treće/dodatne odgojitelje, stručne komunikacijske posrednike i pomoćne radnike za njegu, skrb i pratnju pomoćnika za djecu s teškoćama u razvoju / u dječjim vrtićima te pomoćnike u nastavi / stručne komunikacijske posrednike u osnovnim i srednjim školama. | Studeni, 2025. | MZO, AZOO, Grad Zagreb - Gradski ured za obrazovanje, sport i mlade, škole, ERF, sekcije stručnih suradnika |
| 5.6. Provesti evaluaciju modela pomoćnika u nastavi/stručnih komunikacijskih posrednika u školama i trećih/dodatnih odgojitelja u dječjim vrtićima u Gradu Zagrebu. | Studeni, 2025. | MZO, Grad Zagreb - Gradski ured za obrazovanje, sport i mlade, škole, ERF |
| **Sredstva za provedbu aktivnosti, pored redovitog financiranja iz Državnog proračuna, osigurana su u proračunu Grada Zagreba.** |  |  |
| **INDIKATORI PROVEDBE:**   * Definiran broj potrebnih trećih/dodatnih odgojitelja, pomoćnih radnika za njegu, skrb i pratnju/pomoćnika za djecu s teškoćama u razvoju i stručnih komunikacijskih posrednika u dječjim vrtićima. * Definiran broj potrebnih dodatnih pomoćnika u nastavi i stručnih komunikacijskih posrednika u osnovnim i srednjim školama. * Broj zaposlenih trećih/dodatnih odgojitelja, pomoćnih radnika za njegu, skrb i pratnju i stručnih komunikacijskih posrednika u dječjim vrtićima u skladu s utvrđenim potrebama u odnosu na godinu prije. * Broj zaposlenih pomoćnika u nastavi i stručnih komunikacijskih posrednika u osnovnim i srednjim školama u skladu s utvrđenim potrebama u odnosu na godinu prije. * Broj osmišljenih edukacijskih modula za treće/dodatne odgojitelje, stručne komunikacijske posrednike i pomoćne radnike za njegu, skrb i pratnju u dječjim vrtićima te pomoćnike u nastavi / stručne komunikacijske posrednike u osnovnim i srednjim školama. * Evaluiran model pomoćnika u nastavi/stručnih komunikacijskih posrednika u školama i trećih/dodatnih odgojitelja u vrtićima u Gradu Zagrebu. | | |

|  |  |  |
| --- | --- | --- |
| **MJERA 6: Osigurati poštivanje načela univerzalnog dizajna za djecu s teškoćama u razvoju u dječjim vrtićima i učenike s teškoćama u osnovnim i srednjim školama.** | | |
| **SKUPINA AKTIVNOSTI:**  Osigurati provedbu načela univerzalnog dizajna pri izgradnji i adaptaciji dječjih vrtića, osnovnih i srednjih škola. | | |
| **PROVEDBENA AKTIVNOST:** | **ROK PROVEDBE:** | **NOSITELJI I SURADNICI:** |
| 6.1. Osigurati arhitektonsku pristupačnost u dječjim vrtićima, osnovnim i srednjim školama. | Kontinuirano | Gradski ured za obnovu, izgradnju, prostorno uređenje, graditeljstvo, komunalne poslove i promet, Gradski ured za obrazovanje, sport i mlade, dječji vrtići, škole |
| 6.2. Osigurati informacijsku i komunikacijsku pristupačnost i/ili niskotehnološku potpomognutu komunikaciju u dječjim vrtićima, osnovnim i srednjim školama. | Kontinuirano | Grad Zagreb - Gradski ured za obrazovanje, sport i mlade, dječji vrtići, škole |
| **Sredstva za provedbu aktivnosti, pored redovitog financiranja iz Državnog proračuna i fondova Europske unije, osigurana su u proračunu Grada Zagreba.** |  |  |
| **INDIKATORI PROVEDBE:**   * Broj dječjih vrtića, osnovnih i srednjih škola u kojima je osigurana arhitektonska pristupačnost prema njihovim zahtjevima. * Broj dječjih vrtića, osnovnih i srednjih škola u kojima je osigurana informacijska i komunikacijska pristupačnost i/ili niskotehnološka potpomognuta komunikacija prema njihovim zahtjevima. | | |

|  |  |  |
| --- | --- | --- |
| **MJERA 7: Povećanje broja odgojno - obrazovnih skupina s verificiranim posebnim programom kao podrška uključivanju djece s teškoćama u razvoju u sustav predškolskog odgoja i obrazovanja.** | | |
| **SKUPINA AKTIVNOSTI:**  Kontinuirano usklađivanje broja odgojno-obrazovnih skupina s verificiranim posebnim programom kao podrška uključivanju djece s teškoćama u razvoju u sustav predškolskog odgoja i obrazovanja s potrebama inkluzivne prakse.  Razvoj programa za horizontalnu (iz posebne u redovnu i obrnuto) i vertikalnu (ulaz i izlaz iz ranog i predškolskog odgoja i obrazovanja) tranziciju.  Stvarati uvjete da svako dijete s teškoćama u razvoju ima mogućnost uključivanja u odgojno-obrazovni program u skladu sa svojim razvojnim potrebama u gradskoj četvrti u kojoj stanuje. | | |
| **PROVEDBENA AKTIVNOST:** | **ROK PROVEDBE:** | **NOSITELJI I SURADNICI** |
| 7.1**.** Utvrditi u svakoj gradskoj četvrti potrebe za uključivanjem djece s teškoćama u razvoju u odgojno-obrazovne skupine s verificiranim posebnim programom kao i to koji dječji vrtić ima najbolje pretpostavke (prostorne, kadrovske) da se oformi posebna odgojno-obrazovna skupina. | Rujan, 2024. | Grad Zagreb - Gradski ured za obrazovanje, sport i mlade |
| 7.2. Razviti plan povećanja broja odgojno-obrazovnih skupina s verificiranim posebnim programom kao podrška uključivanju djece s teškoćama u razvoju u sustav predškolskog odgoja i obrazovanja. | Listopad, 2024. | Grad Zagreb - Gradski ured za obrazovanje, sport i mlade, MZO |
| 7.3. Prilikom planiranja izgradnje novih dječjih vrtića, planirati otvaranje odgojno - obrazovnih skupina s verificiranim posebnim programom kao podrška uključivanju djece s teškoćama u razvoju u sustav predškolskog odgoja i obrazovanja. | Kontinuirano | Grad Zagreb - Gradski ured za obrazovanje, sport i mlade |
| 7.4. Formirati skupine koje bi pružale podršku za izradu i implementiranje verificiranih posebnih programa kao i tranzicijskih programa, te podršku (edukaciju) u provedbi istih. | Listopad, 2024. | Grad Zagreb - Gradski ured za obrazovanje, sport i mlade, dječji vrtići |
| **Sredstva za provedbu aktivnosti, pored redovitog financiranja iz Državnog proračuna, osigurana su u proračunu Grada Zagreba.** |  | |
| **INDIKATORI PROVEDBE:**   * Izrađen plan povećanja odgojno-obrazovnih skupina s verificiranim posebnim programom u gradskim četvrtima. * Broj novih odgojno-obrazovnih skupina s posebnim programom za djecu s teškoćama u razvoju u skladu s izrađenim planom. * Broj formiranih skupina koje bi pružile podršku za izradu i implementaciju verificiranih posebnih programa, kao i tranzicijskih programa. | | |

|  |  |  |
| --- | --- | --- |
| **MJERA 8: Povećanje broja posebnih razrednih odjela/ odgojno-obrazovnih skupina te odgojno-obrazovnih skupina produženog stručnog postupka u osnovnim školama za potrebe školovanja učenika s teškoćama u razvoju sukladno odredbama Pravilnika o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine 24/15).** | | |
| **SKUPINA AKTIVNOSTI:**  Provoditi kontinuirano povećanje broja posebnih razrednih odjela/ odgojno-obrazovnih skupina te odgojno-obrazovnih skupina produženog stručnog postupka u osnovnim školama za potrebe obrazovanja učenika s teškoćama.  Stvarati uvjete da svako dijete ima mogućnost uključivanja u oblik obrazovanja u skladu sa svojim potrebama za podrškom u gradskoj četvrti u kojoj stanuje.  Osigurati primjerenu stručnu podršku (podršku određenog profila stručnjaka - u nastavi i u okviru produženog stručnog postupka) ovisno o vrsti, obliku i intenzitetu potrebne podrške za dijete koje se uključuje u posebni razredni odjel/ odgojno-obrazovnu skupinu. | | |
| **PROVEDBENA AKTIVNOST:** | **ROK PROVEDBE:** | **NOSITELJI I SURADNICI:** |
| 8.1. Utvrditi koje škole i u kojoj mjeri imaju zadovoljene pretpostavke za ustrojavanje posebnih razrednih odjela/odgojno-obrazovnih skupina, kao i nezadovoljene potrebe za posebnim razrednim odjelima. | Kontinuirano | Grad Zagreb- Gradski ured za obrazovanje sport i mlade |
| 8.2. Prilikom planiranja izgradnje novih osnovnih škola planirati otvaranje posebnih razrednih odjela/ odgojno-obrazovnih skupina. | Kontinuirano | Grad Zagreb-Gradski ured za obrazovanje sport i mlade |
| 8.3. Održati fokus grupe s predstavnicima stručnih suradnika u osnovnim školama radi utvrđivanja razine i oblika podrške prema kojima će se utvrđivati potreba za uključivanjem učenika u posebni razredni odjel/odgojno-obrazovnu skupinu. | Travanj, 2024. | Grad Zagreb-Gradski ured za obrazovanje sport i mlade i ERF |
| 8.4. Inicirati izradu digitalnog obrasca za utvrđivanje razine i oblika podrške prema kojima će se utvrđivati potreba za uključivanjem učenika u posebni razredni odjel/odgojno- obrazovnu skupinu. | Rujan, 2024. | MZO, Grad Zagreb- Gradski ured za obrazovanje sport i mlade, Radna skupina, ERF |
| 8.5. Prikupiti podatke i analizirati potrebe za ustrojavanje posebnih razrednih odjela/odgojno-obrazovnih skupinate odgojno-obrazovnih skupina produženog stručnog postupka dobivenih temeljem podataka iz digitalnog obrasca. | Lipanj, 2025. | MZO, Grad Zagreb-Gradski ured za obrazovanje sport i mlade |
| 8.6. Na temelju analize zadovoljenosti pretpostavki od strane škola u određenoj gradskoj četvrti i prikupljanjem podataka o potrebama za ustrojavanje posebnih razrednih odjela/ odgojno-obrazovnih skupina inicirati otvaranje posebnih razrednih odjela te osiguravanje ustroja odgojno-obrazovnih skupina produženog stručnog postupka ovisno o vrsti, obliku i intenzitetu potrebne podrške. | Ovisno o potrebi | MZO, Grad Zagreb- Gradski ured za obrazovanje sport i mlade |
| **Sredstva za provedbu aktivnosti, pored redovitog financiranja iz Državnog proračuna, osigurana su u proračunu Grada Zagreba.** |  |  |
| **INDIKATORI PROVEDBE:**   * Izrađen popis škola koje imaju zadovoljene pretpostavke za otvaranje posebnih razrednih odjela/odgojno-obrazovnih skupina. * Broj novih škola u kojima je osiguran prostor za posebni razredni odjel/odgojno-obrazovnu skupinu. * Utvrđeni elementi za procjenu razine i oblika podrške za dijete pri određivanju potrebe za uključivanjem u posebni razredni odjel/odgojno-obrazovnu skupinu. * Izrađen digitalni obrazac s definiranim elementima za procjenu razine i oblika podrške za učenika pri određivanju potrebe za uključivanjem u posebni razredni odjel/odgojno-obrazovnu skupinu. * Donesena analiza potrebe ustrojavanja posebnih razrednih odjela/odgojno-obrazovnih skupina na temelju podataka iz digitalnog obrasca. * Otvoreni posebni razredni odjeli/odgojno obrazovne skupine za učenike kojima je potrebna specifična vrsta, oblik ili intenzitet podrške. | | |

|  |  |  |
| --- | --- | --- |
| **MJERA 9: Intersektorsko povezivanje s pružateljima usluga izvan sustava ranog predškolskog odgoja i obrazovanja.** | | |
| **SKUPINA AKTIVNOSTI:**  Aktivnosti povezivanja ranog i predškolskog odgoja i obrazovanja s ostalim pružateljima usluga za djecu rane i predškolske dobi u Gradu Zagrebu kroz stručne susrete, razmjene iskustava i međusobno upoznavanje svih uključenih u skrb o djeci iz sustava ranog i predškolskog odgoja i obrazovanja.  Stvaranje prijedloga rješenja za međusektorsko povezivanje. | | |
| **PROVEDBENA AKTIVNOST:** | **ROK PROVEDBE:** | **NOSITELJI I SURADNICI** |
| 9.1. Identificirati primjere dobre prakse gdje postoji međusektorsko povezivanje u gradskim dječjim vrtićima i o njima izvijestiti na zajedničkim stručnim sastancima sekcija (“Primjeri dobre prakse“ ili „ Razmjenom iskustava unaprjeđujemo praksu“ ....). | Ožujak, 2024. | Grad Zagreb - Gradski ured za obrazovanje, sport i mlade, Gradski ured za socijalnu zaštitu*,*zdravstvo*,*branitelje i osobe s invaliditetom, gradski dječji vrtići, ustanove socijalne skrbi koje pružaju usluge djeci s teškoćama u razvoju, AZOO, primarna zdravstvena zaštita u Gradu Zagrebu, Hrvatski zavod za socijalni rad - područni uredi |
| 9.2 Inicirati razradu protokola međuresornog i međusektorskog povezivanja i utvrditi potrebu za zakonodavnim promjenama. | Rujan, 2024. | Područni uredi Hrvatskog zavoda za socijalni rad, Grad Zagreb - Gradski ured za obrazovanje, sport i mlade, Gradski ured za socijalnu zaštitu*,*zdravstvo*,*branitelje i osobe s invaliditetom |
| 9.3. Izraditi letak o sveobuhvatnoj interdisciplinarnoj podršci djeci s teškoćama u sustavu ranog i predškolskog odgoja i obrazovanja u Gradu Zagrebu (za odgojno-obrazovne radnike i roditelje/skrbnike na općoj razini). | Prosinac, 2024. | Grad Zagreb - Gradski ured za obrazovanje, sport i mlade, Gradski ured za socijalnu zaštitu*,*zdravstvo*,*branitelje i osobe s invaliditetom, specijalizirane ustanove |
| 9.4. Informirati ravnatelje o potrebi i izazovima međusektorskog povezivanja*i* komunikacije u cilju omogućavanja /osiguravanja integriranih usluga djeci s teškoćama u razvoju. | Veljača, 2025. | AZOO, ERF, organizacije civilnog društva |
| 9.5. Educirati odgojno-obrazovne radnike dječjih vrtića i škola o obilježjima i implementaciji interdisciplinarnog i integriranog pristupa u pružanju podrške svakom djetetu s teškoćama u razvoju u skladu s njegovim potrebama i mogućnostima. | Prosinac, 2025. | AZOO, ERF, Stručno-razvojni centri, rehabilitacijske ustanove u sustavu socijalne skrbi, organizacije civilnog društva |
| **Sredstva za provedbu aktivnosti, pored redovitog financiranja iz Državnog proračuna, osigurana su u proračunu Grada Zagreba.** |  | |
| **INDIKATORI PROVEDBE:**   * Razrađen protokol međuresornog i međusektorskog povezivanja i utvrđena potreba za zakonodavnim promjenama. * Izrađen i distribuiran digitalni letak o cjelovitoj interdisciplinarnoj podršci djeci s teškoćama u sustavu RPOO u Gradu Zagrebu (za odgojno-obrazovne radnike i roditelje/skrbnike na općoj razini). * Broj ravnatelja dječjih vrtića koji su prošli stručno usavršavanje o potrebi i izazovima međusektorskog povezivanja u cilju omogućavanja /osiguravanja integriranih usluga djeci s teškoćama u razvoju. * Broj stručnih radnika dječjih vrtića i škola koji su prošli stručno usavršavanje o obilježjima i implementaciji interdisciplinarnog pristupa u pružanju podrške svakom djetetu s teškoćama u razvoju u skladu s njegovim potrebama i mogućnostima. | | |

Literatura:

Bouillet, D. 2011. Kompetencije odgojitelja djece rane i predškolske dobi za inkluzivnu praksu. *Pedagogijska istraživanja, 8*(2). 323−340.

Daniels, E. R., Stafford, K. (2003). *Kurikulum za inkluziju: razvojno primjereni program za rad s djecom s posebnim potrebama – priručnik*. Udruga roditelja Korak po korak za promicanje kvalitete življenja djece i obitelji,

Ujedinjeni narodi. (1989.). *Konvencija o pravima djeteta*. New York: Ujedinjeni narodi.

Kranjčec Mlinarić, J., Žic Ralić, A., N., Lisak (2016). Promišljanje učitelja o izazovima i barijerama inkluzije učenika s poteškoćama u razvoju. *Školski vjesnik*, *65*, 233-247.

Kudek Mirošević, J., Jurčević Lozančić A. (2014). Stavovi odgojitelja i učitelja o provedbi inkluzije u redovitim predškolskim ustanovama i osnovnim školama. *Hrvatska revija za rehabilitacijska istraživanja*, *50*(2), 17-29.

Leonard, N. M., Smyth, S. (2022). Does training matter? exploring teachers’ attitudes towards the inclusion of children with autism spectrum disorder in mainstream education in ireland.*International Journal of Inclusive Education, 26*(7), 737-751.

Ministarstvo rada, mirovinskoga sustava, obitelji i socijalne politike (2022). *Nacionalni plan za prava djece u Republici Hrvatskoj za razdoblje od 2022. do 2026.*

Ministarstvo znanosti i obrazovanja (2021). *Smjernice za rad s učenicima s teškoćama.*

Petek, K., Stošić, J. (2022*). Inclusion in mainstream school – perspectives of autistic children and parents.* Third international webinar Priorities in autism research and building new connections, 11 – 12.6., European Council of Autistic People – EUCAP.

Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju Narodne novine 87/2008; 86/2009; 92/2010; 105/2010; 90/2011; 5/2012; 16/2012; 86/2012; 126/2012; 94/2013;152/2014.

Romstein, K. (2010). Tko sam ja? Autobiografski iskaz djece s teškoćama u razvoju. U A. Peko, M. Sablić, i R. Jindra, (Ur.) *Obrazovanje za interkulturalizam* (273-283). Osijek: Učiteljski fakultet u Osijeku.

Skočić Mihić, S. (2011). *Spremnost odgajatelja i faktori podrške za uspješno uključivanje djece s teškoćama u rani i predškolski odgoj i obrazovanje*. Edukacijsko-rehabilitacijski fakultet Sveučilišta u Zagrebu: Doktorski rad.

Skočić Mihić, S. (2017). Učiteljska osposobljenost za izvedbu individualizirane nastave u inkuzivnim razredima. U: R. Čepić i J. Kalin (ur.): *Profesionalni razvoj učitelja: status, ličnost i transverzalne kompetencije* (str. 139-156), Rijeka: Učiteljski fakultet Sveučilišta u Rijeci.

Tomić, A., Ivšac Pavliša, J., Šimleša, S. (2019). Uključivanje djece s teškoćama u razvoju u ustanove ranog i predškolskog odgoja i obrazovanja iz perspektive odgojitelja. *Hrvatska revija za rehabilitacijska istraživanja, 55*, 40-52.

Ujedinjeni narodi (1948). Opća povelja o ljudskim pravima. Odluka o objavi Opće povelje o ljudskim pravima. Narodne novine 12/2009.

Ujedinjeni narodi (2006). Konvencija o pravima osoba s invaliditetom. Narodne novine 6/07; 3/08; 5/08.

UNICEF (2014). Analiza stanja prava djece u Hrvatskoj.

Vlada Republike Hrvatske (2021). i Nacionalni plan izjednačavanja mogućnosti osoba s invaliditetom za razdoblje od 2021. do 2027. godine.

Walton, O. (2012). Economic Benefits of Disability-Inclusive Development (GSDRC Helpdesk Research Report). Sveučilište u Birminghamu, Birmingham, Ujedinjeno Kraljevstvo: Governance and Social Development Resource Centre. str. 1-24.

Zakon o predškolskom odgoju i obrazovanju. Narodne novine 10/97; 107/07; 94/13; 98/19; 57/22.

Zakon o odgoju i obrazovanju u osnovnoj i srednjoj školi (Narodne novine [87/08](https://www.zakon.hr/cms.htm?id=66), [86/09](https://www.zakon.hr/cms.htm?id=67), [92/10](https://www.zakon.hr/cms.htm?id=68), [105/10](https://www.zakon.hr/cms.htm?id=69), [90/11](https://www.zakon.hr/cms.htm?id=70), [5/12](https://www.zakon.hr/cms.htm?id=71), [16/12](https://www.zakon.hr/cms.htm?id=72), [86/12](https://www.zakon.hr/cms.htm?id=73), [126/12](https://www.zakon.hr/cms.htm?id=182), [94/13](https://www.zakon.hr/cms.htm?id=480), [152/14](https://www.zakon.hr/cms.htm?id=1671), [07/17](https://www.zakon.hr/cms.htm?id=17751), [68/18](https://www.zakon.hr/cms.htm?id=31279), [98/19](https://www.zakon.hr/cms.htm?id=40815), [64/20](https://www.zakon.hr/cms.htm?id=44620), [151/22](https://www.zakon.hr/cms.htm?id=55120))

Žic Ralić, A., Cvitković, D., Żyta, A. i Ćwirynkało, K. (2020). The quality of inclusive education from the perspective of teachers in Poland and Croatia. *Hrvatska revija za rehabilitacijska istraživanja, 56* (2), 105-120. https://doi.org/10.31299/hrri.56.2.6

**Završne odredbe**

Provedbu Akcijskog plana pratit će Radna skupina i Gradski ured za obrazovanje, sport i mlade.

Gradski ured za obrazovanje, sport i mlade, koji je nositelj mjera Akcijskog plana, planirat će redstva za njihovu provedbu.

Ovaj Akcijski plan bit će objavljen u Službenom glasniku Grada Zagreba i na mrežnoj stranici Grada Zagreba.

KLASA:

URBROJ:

Zagreb, \_\_\_\_\_\_\_ 2023.

Predsjednik

Gradske skupštine

**Joško Klisović**